A NETFLIX SOROZATA
Készen állsz?
Én igen.
Közeleg a nagy nap.
Az esküdtszék vegyes, de csak páran kellenek,
valószínűleg nők, akik vagy engem imádnak, mert muszáj, vagy veled szimpatizálnak.
Azzal, amit fel akarsz építeni.
Ha az odavezető úttal nem is.
Mi a stratégiánk?
Az egész ügy két szón múlik:
veszélyesen közel.
Amikor a bírónő felkéri az esküdtszéket a szándékosság mérlegelésére,
ezt a definíciót fogja elvárni tőlük.
Azt fogja kérni, döntsék el,
veszélyesen közel jártál-e bűntett elkövetéséhez.
A kisebb vádpontok.
A Beekman Hotel, a kölcsönvett repülőgép,
azt baszhatjuk, sok a bizonyíték.
Onnan az egyetlen kiút,
ha az egész esküdtszék őrülten beléd szeret.
De a Fortress, a City National, és a kibaszott Rachel Williams,
a nagyok, ott van esélyünk.
Érvelhetünk úgy,
hogy nem jártál veszélyesen közel bűncselekmény elkövetéséhez.
Azzal érvelsz, hogy inkompetens vagyok.
Mesteri bűnözőként? Igen.
Igen. Ez a dolgom.
Én egy céget építettem.
És ez része lesz az érvelésemnek,
de ez nem egy egyetemi szigorlat, a szabadságod a tét.
Azt kell bizonyítanom, hogy nem jártál közel
a pénz megszerzéséhez az alapítványodhoz. Oké?
Oké.
Van még kérdés?
- Mit fogok felvenni? - Leszarom.
A bíróság adja a ruhát.
Egyszerű, de…
Én itt egy brandet képviselek!
És egy nőnél más a helyzet. Most magyarázzam?
- Csak szerezz egy stylistot! - Ideges vagy.
Elveszítetted a kontrollt.
Megértem.
Szerénynek látszol, a bírósági ruhát viseled,
és rám bízod a műsort,
hogy milyen fiatal, jó szándékú és elszánt vagy,
és van esélyünk…
meggyőzni a szerencsétlen esküdteket,
hogy nem álltál veszélyesen közel Rachel és a bankok megkopasztásához.
Oké?
Danke. A kódot!
Azt mondtad, két leves tíz percért.
Szerezz még 20 percet, és négyet kapsz! Menj már!
És terjeszd!
Csá!
Neked is.
Ki is a stylist, aki rapperekkel tolja?
- Natasha. - Az.
A tárgyalási fiteken gondolkodsz!
Szerintem legyen alfapicsa, de közben fiatal és pikáns is.
Lolita plusz Mildred Pierce, de modernben.
Van rá pénzed?
Ott van apuci zséje.
Sitten vagy, de azért nem kell szlengben tolnod.
- Csak hozz össze vele, hívlak megint! - Úgy érted, csörögsz?
- Jól vagy? - Aha, miért?
Írj rám, mielőtt felhívsz!
Azt hittem, rákos vagy, vagy terhes, vagy valami.
Nem, jól vagyok,
de egy barátnőm bajban van, holnap lesz a tárgyalása.
Nagymenő…
A SoHo-csaló? Tudom.
Öltöztetnéd?
Hogy engem is átverjen? Kösz, nem!
Ez ő, akkor én…
Natasha, Anna. Anna…
Szia, Natasha! Nagyon köszi, hogy elvállaltad!
Figyu, a napidíjam 1200, csak hogy…
Igen! Persze!
Apámmal átutaltatom neked a pénzt, amint kezdünk.
Okés, szóval milyen a vibe?
A fotók erről a tárgyalásról örök életűek lesznek.
Talán a teljes jövőbeli identitásomat meghatározzák…
Szóval nincs para.
Le kell tennem.
Oké. Értelek.
Maradjunk a klasszikusnál, modern beütéssel.
Profi, de fiatal, bohém felhanggal.
Tökéletes. A fotósok
általában mögöttem lesznek, úgyhogy a hátsó nézet is fontos.
Nálam? Mindig!
Te jó ég, a világítás!
Durva neonfény fentről, egy ütős sziluett mindent megold.
Ne aggódj!
Vágom, Anna.
Köszönöm.
Tessék.
Vivian! Hogy vagy?
Szóval, ki tudósít még a tárgyalásomról?
Honnan tudjam? A Post, valószínűleg.
A Post nyilván, na de a Times?
A Times? A New York Times?
Vagy a tévétársaságok?
Nem tudom, országos-e az érdeklődés.
De te felkelthetnéd a figyelmüket.
Én tudósítok a tárgyalásról, nem reklámozom.
A nagyobb figyelem neked is jó, nem?
Anna…
Erősíti a cikkedet,
persze lehet, hogy neked elég, hogy helyi sztori.
- Ne beszéljenek rólad? - Leteszem.
Rachelről is írhatnál, hogy bemutasd, micsoda szemét csaló!
Viszlát, Anna!
Spodek ügyvédi iroda!
Toddot, most!
Sajnos épp nincs bent, Anna.
Hazudsz, Alexi!
Szeretnél üzenetet hagyni?
Tudod, sok színes egyéniséggel találkozom itt bent.
Gyilkosok, bérgyilkosnők,
nem is tudtam, hogy ilyen olcsó megöletni valakit. És te?
De tényleg, egy hamis Chanel táska ára.
- Komolyan. El tudod hinni? - Hagysz üzenetet?
Mondd meg Toddnak, hívja fel apámat!
Üzenem, hogy vagy utaljon tíz rongyot a stylistomnak,
vagy hozza el, ha jön a tárgyalásra!
Megmondom neki.
És legközelebb ne hazudj, Alexi!
Mindannyiunkban van egy kevés Annából.
Mindenki hazudik egy keveset.
Mélyen belül mindannyian…
Mindannyiunkban van egy kevés Annából.
Bennem nincs.
Az ember megszépíti az önéletrajzát, túloz az ügyfél előtt,
túltolja a filtert a közösségi médiában.
- Bűnös. - Mindenki csinálja.
Mindannyiunkból brand lett,
egy imidzs, egy hazugság, amit a világnak mutatunk.
- Mi az? - Semmi.
- Ez jó? - Nagyon.
- Akkor? - Mi akkor?
Erősíts meg! Kritizálj, segíts, bármit, basszus, de ne ülj némán!
- Mázlija, hogy véded. - Ugye?
Ezt most hogy értsem?
Védem? Úgy érted, elvtelenül hiszek neki?
- Ne már, Mags! - Én csak…
Szeretném, ha már tavaszi szünet lenne.
Homok a lábam alatt, koktél mindkét kezemben.
Családi pancsolást akarok a fűtött medence sekély végében,
és hogy legyen vége ennek a tárgyalásnak.
Én is ezt akarom!
Szerinted én nem?
Picsába!
Az esküdtszék imádni fog. Hengereld le őket!
Igen.
Nem, úton vagyok!
- Baxter! - McCaw!
Ez meg ki?
Megfigyelő. Cy küldte.
A kerületi ügyész is felfigyelt.
Lemaradtam valamiről?
- Még várunk. - Hová üljek?
Az Anna-szurkolók erre az oldalra.
A Rachel-szurkolók arra.
Neff, édesem, én ebben az ügyben Svájc vagyok.
- Hogyhogy nincs felöltözve? - A vádlott rabruhában van.
Mi folyik itt, Mr. Spodek?
Nem tudom, mi a probléma, bírónő.
- Natasha mit mondott? - Azt írta, leadta a ruhákat.
- Miért nem… - Nyugi! Ráírok!
A hosszú évek során
fogtak már rám pisztolyt a tárgyalóteremben,
de ruha miatt nem csúsztunk.
Ha megengedi, hogy…
A bíróság biztosít ruhát a rászorulóknak.
Igen. Tudom.
Újabb piros pont magának, ügyésznő.
A vádlott nem veszi fel.
Belekortyolok ebbe a jeges kávéba, Mr. Spodek,
és ha végzek vele,
és az ügyfele nem áll itt előttem felöltözve,
nagyon-nagyon elégedetlen leszek.
Igen, bírónő.
Ne tévessze meg a nagy pohár!
Gyorsan iszom.
Öltözz fel! Nem várakoztathatjuk tovább a bíróságot!
- Ez rémes! - Ezek a ruhák a rémesek!
Inkább maradok rabruhában!
- Nem lehet. - Miért nem?
Mert fontos az első benyomás az esküdtekre,
és túl kényelmesnek néz ki a rabruha!
És a bírónő sem engedi! Törvény tiltja!
Rosszul hat, és az egész eljárás félremehet rajta!
Az első naptól fogva magad ellen hangolod!
Minden másodperc késés…
Hozz olyan ruhát, amit felveszek!
Vedd fel azt a kibaszott ruhát! Ártasz magadnak, Anna!
Ártok? Jól vagyok.
- Mondd, hogy vegye fel, ami van! - Mondtam.
Úgy nézett rám, mintha seggbe akarnám kúrni.
- Hol vannak a ruhák? - A Rikersben. Tegnap esete odavitte.
- Van másik? - Nem érem el…
- Hozza ide! - Nem érem utol!
- Szerintem alszik, későn… - Ébressze fel!
Én nem az alkalmazottja vagyok!
Micsoda elbaszott egy helyzet!
Harminc percünk van, mielőtt a bírónő elküld a picsába!
- Indulj vásárolni! - Én?
Oldjátok meg, kezdődik a műszakom!
Na jó, ez… Egy bíróság, nem mehetek ki shoppingolni!
Nem vehetek részt Anna védelmében!
Sérti az újságírói etikát!
Én meg pasi vagyok, baszki!
Megmondod, milyen harisnyanadrág…
- Szerinted a harisnyanadrág… - Mi baj van vele?
Jó!
De a teljes peranyaghoz hozzáférést adsz.
Mindenhez! Anna telefonja, e-mailjei, ami a vádnak megvan, nekem is kell!
Jó. Picsába! Mindegy! Csak menjen!
- Üdvözlöm a… - Üzleti, helyes, visszafogott! Most!
- Ott vannak. - Mutassa!
Lapossarkú, fekete, 39-es! Gyerünk!
Vivian biztos azt hitte, ez egy cipőfűző vagy öv.
Szerencsés véletlen.
De ez nem valami jó kezdés a csapatunknak.
Csalódás a felkészültségünk az első napon.
Mennünk kell!
Most!
Ne zavarj bele a belépőmbe!
Jól vagy?
Köszönöm, hogy csatlakozott hozzánk, Miss Sorokin!
Hívják be az esküdteket!
1944. október 11-én
Frank Sinatra nyitotta meg a Paramount színházat a Times Square-en.
A nők ájuldoztak a láttán.
Szó szerint elájultak.
A nyilvánosság ezt Sinatra-effektnek hívta,
pedig valójában Sinatra sajtóügynökeinek stratégiája volt.
A nők pénzt kaptak az ájuldozásért.
A csókhintésért, a ruhadobálásért.
Mentőautók várakoztak a színház előtt.
Mert ahogy a dalban is énekli, ha itt sikerül neki…
bárhol sikerülni fog.
Anna úgy érkezett New Yorkba, ahogy talán önök is.
Csillogó szemmel, lelkesen, izgatottan a lehetőségek miatt.
Alig 25 évesen.
Se gazdag szülők, se kapcsolatok.
Sem előkelő diploma.
Nem várhatott, míg lehetősége adódik.
Neki kellett megteremtenie. Mind át tudjuk érezni.
Mindenkiben ott van egy kevés Annából.
Mindenki lódít egy kicsit.
Az önéletrajzában, egy ügyféllel szemben, a közösségi oldalain.
A közösségi média megváltoztatta a világot.
Minden emberből brand lett.
Imázs, amit a világnak mutatunk. Egy hazugság.
De Annára ugyanaz áll, mint Sinatrára.
Néha muszáj színlelni, amíg be nem jön.
Anna tehát ezt az utat választotta, és az lett, aki lenni akart.
Valaki, akit tárt karokkal várt a New York-i elit.
Hagyta, hogy azt higgyék róla, amit hinni akartak.
Sinatra esetében nem volt bűn.
Most sem az.
Akikről hallanak majd,
hinni akarták, hogy Anna német örökösnő,
mert hasznuk származott belőle.
Azt kapták.
Annának egy pillanatig nem állt szándékában pénzt lopni.
Mindenki, aki besétál ide,
és leül abba székbe, önként akart pénzt adni Annának,
mert üzlettársai akartak lenni.
Közel kerülni Anna Delvey-hez!
A német örökösnőhöz!
Vajon Anna Sorokinnal is szívesen üzleteltek volna?
Egy középosztálybeli idegennel? Nem!
Annának színlelnie kellett, amíg sikeres nem lesz.
Elítélhetik ezért.
Etikátlannak vélhetik.
Ahogy sokan Sinatrát is,
az ájuldozó nők miatt a koncertjein,
de ez nem törvényellenes.
Az igazság az, és ezt ne feledjék:
a bizonyítékok megmutatják, hogy Anna sosem állt közel,
veszélyesen közel pedig végképp nem, ahhoz, hogy megkapja a hitelt,
vagy lopjon attól, aki a székben ül, hiába mond mást.
Egyetlen dollárt sem.
Köszönöm.
A Sinatra-védelem. Merész.
Egy utolsó adminisztratív ügy, bírónő.
Később mutatjuk majd be bizonyítékként
a vádlott mobiljának és laptopjának tartalmát,
a vádlott és kontaktjai
közötti kommunikációról.
Tájékoztatni akartam, hogy technikai problémánk támadt
egy számítógépes leállás miatt.
És fontos tudni, hogy a bizonyítékaink többsége
olyan állapotban van, hogy prezentálható,
az egyetlen probléma, és erre koncentrálunk…
- Mit akar… - Megkérdem Toddot.
Két tanú is vallomást tesz ez ügyben.
VIVIAN MI A BAJA?
- Mi a baj? - Hol van mindenki?
Tudni akarja, hol van mindenki.
Mindenki? Ki az a mindenki?
A sajtó?
A közönsége? Ilyesmi.
Itt csak a sajtó fotózhat.
- Te sajtó vagy, fotózz! - Minek?
Beindítom a dolgot. Figyelj!
Azok ott a Daily Mail, a New York Post, az AP fotósai.
Azonnal publikálnak. Ha fotó kell, azokat használd!
FELHASZNÁLÓNÉV LÉTREHOZÁSA ANNADELVEYCOURTFASHION
ANNA FEHÉRBEN, MINT EGY ANGYAL!
A vád szólítja Alan Reedet!
És ön összekötötte
bankokkal, amelyek esetleg hitelt nyújthatnak?
- Igen. - A vádlott fizetett ezért?
Nem.
És miután tovább dolgozott,
és a kifizetetlen havidíjon felül
1000 dolláros óradíjat számlázott,
közel járt ahhoz, hogy Anna megkapja a hitelt?
Nem.
Az ügyfelem hibája, hogy ön helytelenül járt el?
A vád szólítja Gabriel Calatravát!
- Szia! - Üdv!
Egy születési hely nélküli igazolványt adott önnek,
és egy hamis öröklési okiratot, amit ő maga írt németül.
Hamis címet az apja külföldi cégéhez.
Így van.
Mondaná, hogy a vádlott kitartó volt?
Mindent megtett a hitelért?
Kitartó volt, igen.
Azért dolgozott együtt vele,
mert érzelmeket táplált iránta?
Így volt.
Emlékszik, hogy flörtölt Miss Sorokinnal?
Sajnos.
Mondta neki, hogy meg akarja csókolni?
- Tiltakozom! - Helyt adok.
Bizony, úgy volt.
A tárgyalóterem szokatlan hely a divatbemutatóra,
de minden meglepő, ami Anna Delvey-vel,
a Manhattanben bíróság elé álló
német álörökösnővel kapcsolatos.
Anna Delvey tárgyalótermi ruhatárának saját Instagram-oldala van.
Hogy ki készítette? Senki sem tudja.
De Anna ikonikus ruhái kötelező darabokká váltak
egy celebstylistnak köszönhetően.
Tudom, hogy ez te vagy.
Ordít róla.
Kacy, ne vádolj olyasmivel, amire büszke vagyok!
Emiatt most ennek szerencsétlen lánynak
az egész világ előtt kell elmondania a történetét az esküdtszék helyett.
Anna 15 évet is kaphat,
te meg Becky 15 percnyi szégyene miatt aggódsz?
- Ne hívj Beckynek! - Oké, Karen!
Mikor ébredsz végre fel, és jössz rá, hogy a Sátán segédje vagy?
Nonstop rendelkezésre állsz!
Bizony!
És van fogalmad róla, mitől tud Anna bármikor felhívni?
Cup Noodles. Sok-sok porleves.
Minden rab hat percet telefonálhat egy nap.
Hat perc.
Ennyi idő alatt nem lehet megszervezni a védelmet.
Minden nap üzletel, Cup Noodles,
porkávé, tampon, baszki,
bármivel, amihez hozzájut,
vagy ijesztő alakokkal kell egyezkednie,
és ebből mind telefonperc lesz!
Több órányi, minden nap.
Ehhez tehetség kell, basszus! Respekt.
Majd ha te is úgy viselkedsz, amit respektálni tudok, ugorj be!
Addig is, örültem, Miss Karen,
és örülök, hogy te is állást foglaltál, Miss Svájc!
E! DELVEY-FIGYELŐ
Anna pontosan tudja,
mit akar, hogyan akarja megmutatni magát a világ előtt.
A ruháim remélhetőleg tükrözik az erejét,
a törekvéseit az üzleti életben, és az erőteljes személyes stílusát.
A média majdhogynem Rihannát csinál Anna Delvey-ből.
Egy szorgalmas divatikont.
Jól csinálod, de Cy látni fogja a tudósításokat,
és úgy tudom, itt csak a hibákra emlékeznek,
és csak a tökéletességet jutalmazzák.
Igazságtalan. Baxter nyilván letol minket holnap.
Ő csak jelentéktelen közvetítő.
Cyt úgyis a következő látványos ügy érdekli majd.
Én emlékszem a hibákra, én jutalmazom a tökéletességet.
Baxter érdektelen.
Ha egyetlen vádpontban is veszítek, sose felejtem el.
Egész életemben.
Felejtsd el Baxtert,
és keresd meg Rachel Williams vallomását,
amit tíz perce kértem!
Úristen!
Anna rajongói elkezdtek trollkodni.
És csak rosszabb lesz, miután tanúskodtam.
Nevet kell változtatnom!
Ha kiderítik, hol lakom? A munkahelyről tudnak!
Te félsz!
- Bűnöző vagy? - Nem.
- Ki az? - Ő.
- Visszaéltél a bizalmával? - Nem.
Cserben hagytad, amikor baja volt?
Nem.
- Ki tette? - Anna.
- Kinek kell most félnie? - Annának.
- Kinek kéne most bujkálnia? - Annának.
Ámen!
De akkor is, mi lesz…
Mindenki utálni fog a tanúskodás után.
Te utálni fogod magad?
Állj ki az igazadért,
erősítsen a jóság, mondd el a történetedet…
te kemény csaj!
Miss McCaw, nem leszek fiatalabb.
A vád szólítja Rachel Deloache Williamst!
D-E-L-O-A-C-H-E.
Köszönöm.
És üdvözlöm!
Igen, köszönöm.
Tudom, nehéz időszakot élt át.
- Hol lakik? - A West Village-ben.
- Hol diplomázott? - A Kenyon College-ban.
És miért jött New Yorkba?
Író akartam lenni. És a Vanity Fairnél dolgozni.
- És sikerült? - Igen.
Mennyi időbe telt, míg állást szerzett ott?
- Három hónapba. - Elmondaná, hogyan?
Elbeszélgetésen voltam egy ott dolgozó nővel,
úgy tűnt, tetszettem neki, de nem jelentkezett, ezért…
küldtem neki egy kézzel írt üzenetet,
egy béna verseskötetet,
meg egy doboz teát, kérve, ne felejtsen el.
Másnap bementem állásinterjúra, és egy nappal később kezdtem.
Miss Williams, mielőtt belemerülünk a szörnyű erőfeszítéseibe,
hogy visszaszerezze a pénzét Miss Sorokintól,
kérem, mondja el a bíróságnak,
hogyan hatott az életére ez az élmény!
Az életemre? Persze.
Őszintén, a pénz, a stressz a munkahelyen,
a családban szörnyű volt,
mégis úgy érzem, idővel elmúlik, de…
De…
ön a vádlott barátnője volt.
Igen.
Ezért bízott meg benne, védte, segítette, még akkor is…
Szerettem Annát.
Őszintén.
Támogattam, jó barát voltam.
Nagyon jó barát, tudja?
Így amikor hirtelen hideg lett és gonosz,
nem érdekelte, ha kirúgnak, börtönbe kerülök,
a céges kártya használata miatt, hogy segítsek rajta, a luxusélete kedvéért…
Nem tudom, képes leszek-e újra bízni valakiben.
Beengedni valakit az életembe.
Remélem, ez megváltozik, de most érzem, más lettem.
Milyen rémült és sebezhető…
Minden, amit művelt velem…
a hazugságok, a stressz, az árulás ellenére tudom, hogy túlélem,
de nem tudom, a bizalom valaha is visszatér-e.
Sose leszek többé önmagam, nem tudok közel engedni senkit.
Szeretni.
Csak nyugodtan!
Nagyon sajnálom!
Sajnálom!
Jól vagyok.
Kérem!
Elmondaná, miért döntött úgy: pénzzé teszi ezt a szörnyű élmémy4?
A hatalmas adósság.
És az, hogy nem tudtam továbblépni.
Újraéltem a történteket.
Úgy gondoltam, muszáj papírra vetnem.
Fontos volt, hogy elmondhassam a történetemet.
Ne aggódj, holnap megtörjük!
Te beszélsz oroszul, ugye?
Valamennyire.
Da.
Mr. Sorokin, itt Todd Spodek, a lánya ügyvédje.
Nem tudom, mennyire követi a tárgyalást
Németországból…
Azért hívom,
hátha meggondolta magát, és személyesen eljön.
- Nyet. - Azt mondja, nem.
Ezt értettem.
Vagyim, a lánya kissé kétségbe van esve.
Ez nem jelenti azt, hogy elveszítjük a pert,
de egy ilyen stresszes helyzetben,
ekkora médiafigyelem közepette…
A család a legfontosabb.
Szüksége van a családjára itt.
Kérem!
A saját lányáról van szó!
Bíróság előtt, egy idegen országban!
Én csak az ügyvédje vagyok, Vagyim!
Nem lehetek az apja is!
Nem megy.
Nem lehetek minden egyszerre.
Azt mondta: „Jó napot!”
- Viv, miről maradtunk le? - Anna belépőjéről szerencsére nem.
Rachel vallomásából többet nem hagyunk ki.
- Hoztunk ebédet. - Nem tudtok, elmondok mindent.
Nem kellett volna már elkezdődnie?
Fél órája…
- Mi a gond? - Nem tudom. Todd nem válaszol.
Próbáltad hívni?
Közvetlenebb, mint az üzenet.
Helikopterszülők. Eddig nem tudtam, mit jelent.
Ne vicceljen velem! Jó.
Hölgyeim és uraim, elnézést a késésért!
A vádlottunk állítólag nem hajlandó megjelenni,
amíg nem rendeződött valamiféle ruházati problémája.
Problémája? Mi van már megint? Azt kapta, amit kért!
Nem az a baj, mit kapott.
Hanem hogy mennyit.
Akkor rajtam a sor a H&M-ben.
- A H&M-ben? - Rajta a sor?
Én… csak… Nagy lesz a csúszás.
Szerint menjetek vissza,
mielőtt Paul gyakornokokat ültet a helyetekre!
Mi a baj a ruhákkal, Anna?
- Koszosak! - Akkor vedd fel ezt!
- Hozz újat! - Ezt nem lehet megint!
Hozz új ruhákat, szólj a bírónak, hogy tanúskodom!
- Anna, figyelj… - Nem! Az egész tárgyalást elbasztad!
Tudtam, hogy a hülye Long Island-i kiejtéseddel
meg a hülye képeddel
hasznavehetetlen, szar ügyvéd leszel!
- Kussolj, és figyelj! - Te figyelj!
Tanúvallomást teszek.
Natasha pedig hozzon jobb ruhákat, vagy kirúglak!
Mi a probléma?
Az én szar, olcsó, kibaszott, ronda ügyvédem a probléma!
Tanúvallomást teszek, te inkompetens majom!
A komplett védelmet elbasztad!
Ha a pénz kellett volna,
hozzámehettem volna valamelyik gazdag seggfej bankárhoz!
Fel akarok építeni valamit,
és te teljesen tönkretetted a hírnevemet!
- A hírnevedet? - Ennyi, ki vagy rúgva! Húzz innen!
Tanúvallomást tenni öngyilkosság lenne.
- Amit… Végeztünk! - Olyan kérdéseket kapsz…
Menj a picsába, védj egy zaklatót!
Amitől még inkább kapzsi, hazug,
piti kis szélhámosnak látszol, para akcentussal!
De nem ezért nem teszel tanúvallomást.
Hanem azért, mert erről én döntök, nem te!
Ki vagy rúgva, te piti lúzer!
- De még ezért se! - Nincs hozzá jogod!
Lehet, hogy a te hírneved…
Nemcsak a hírnevemről van szó, te seggfej,
hanem az életemről! A szabadságomról!
Te szerencsétlen, béna, alkalmatlan szélhámos!
Kibaszott sok bűnözőt láttam már életemben,
és te kurvára átlagos vagy, úgyhogy bekaphatod!
És dugd fel magadnak a hírnevedet!
Meg a kamu életedet! Meg a szabadságodat!
Te itt az én hírnevemmel, az én identitásommal,
az én családfenntartói alkalmasságommal szórakozol!
Zugügyvédnek néznek, mert nem tudom féken tartani az ügyfelemet!
Rávenni, hogy öltözzön fel!
Ha hagyom, hogy tanúvallomást tegyél,
az az utolsó szög a te koporsódban, meg az enyémben is!
Te maximális büntetést kapsz, engem meg soha többé nem kérnek fel!
Kurva jól is teszik!
Tudod mit, baszd meg te!
Húzzál… apám majd talál nekem olyan ügyvédet, aki nem egy szar…
Az apád? A kibaszott apád?
Nem vagy hülye, akkor meg mi van?
Ennyire elborult vagy, baszd meg,
hogy azt hiszed, idejön?
Te elhiszed a hazugságaidat?
Nekem csinálod, vagy magadnak?
Nyilván magadnak!
Mert mindenki más, aki még nem hagyott ott,
már rég nem hisz bennük, és le se szarja őket!
Amíg a csekkjeidet vissza nem dobják!
Még apád is besokallt a szar műsorodtól!
Ezért koszosak a ruháid!
Valami egészen durva öncsalás,
ha egy másodpercig is elhiszed, hogy idejön,
vagy hogy kifizeti a flancos stylistodat,
aki egy kibaszott bírósági Barbie-nak öltöztet!
Az esküdtek imádták Rachelt.
Beszoptak mindent, amit bekamuzott.
Egy tehetségtelen senki, aki általam akar híres lenni.
És imádták.
Nem tudták levenni róla a szemüket.
De ez azért van, mert csinosabb nálam…
szerethetőbb.
Bárhol beilleszkedik.
Jobb színésznő.
Ez nem az ő műsora.
- Hanem a miénk. - És láttad?
Elsírták magukat rajta!
Ez a mi műsorunk. Te vagy a sztár.
Én vagyok a… hogy is hívják?
Lúzer ügyvéd, akit az első részben kirúgnak.
Nem az.
Társfőszereplő.
Aki akkor is melletted áll, amikor senki más.
Aki sosem hagy cserben, akkor se, ha nem bír elviselni.
Még ha szarul is bánsz velem,
megvédelek mindenkitől, aki seggfejnek és hülye picsának tart téged.
Pedig az vagy. Egy kibaszott hülye picsa vagy, Anna!
De tökös is. Kurvára tökös csaj.
És én respektálom ezt az ordenáré nagy…
Ami ahhoz kell, hogy elérj valamit ebben a városban.
De ezek odakint nem látják ezt.
Egy önző picsát látnak, aki meglopja a barátait,
és végighabzsolja a hotelek minibárjait,
mint valami veszett orosz mosómedve!
Én változtatok ezen.
Megmutatom, hogy Rachel milyen kibaszott álszent,
- és feltálalom azt a méretes… - Pfuj!
…egy kibaszott ezüsttálcán,
hogy megcsodálhassa az egész világ!
Ölni fogok érted.
Nem azért, mert megérdemled,
hanem mert kurva nagy szükségem van rá.
Önmagamért.
Mert képes vagyok rá.
Kész vagyok harcolni.
De te ne harcolj tovább ellenem!
Inkább ülök börtönben életfogytig, mint hogy valami lúzernek lássanak.
Amatőrnek.
Lusta Z-generációsnak, aki gyors hírnevet és vagyont akar.
Igen. Egy Rachel.
Én tiszteletet akarok.
Azt, hogy megvédj engem odakint.
Védd meg a munkámat, az alapítványomat! Az eredményeimet.
Az apámnak…
és mindenkinek
tudnia kell, milyen közel jártam.
Tudniuk kell, hogy nem vagyok csaló.
A szavamat adom.
Öltözz fel!
Ez elfogadhatatlan és helytelen.
Az esküdtszék 9.30 óta itt van.
Ez egy büntetőbírósági tárgyalás.
Nem divatbemutató.
Ki a francnak képzeli magát?
Elnézést kérek, bírónő!
Legközelebb a törvényszolgák
takaróba csavarják és kivonszolják ide.
- Megértette, Miss Sorokin? - Igen, bírónő.
Jól van. Hívják be az esküdteket!
A tanúvallomásából sokat megtudtunk az életrajzáról.
Jó nevelés, jó egyetem.
Három hónap alatt magáé lett az álomállás.
Gratulálok az írói sikeréhez is.
- Irigylésre méltó. Micsoda mázli! - Tiltakozom!
Kérdezzen, Mr. Spodek!
Tudott Annáról, mielőtt találkozott vele?
Láttam közösségi oldalakon.
Mondhatjuk, hogy találkozni akart vele.
Érdekes volt. Érdekesnek találtam a posztjait.
Mi volt benne érdekes? Vagy a posztjaiban?
Fotók műtárgyakról, utazásokról,
a főszerkesztőről a Purple Magazine-nél.
A hasonló karrier vonzotta?
Magazinoknál dolgoznak. Annának volt előnye, de…
Igen.
És miután összebarátkozott Annával, fizetett valaha is italért?
- Nem hagyta… - Feleljen a kérdésre!
Emlékeim szerint nem.
És a tucatnyi vacsoráért a Le Coucou-ban, meg a többi drága étteremben?
- Emlékeim szerint nem. - A wellness-kezelésekért?
Az infraszaunáért? A masszázsért, a körmösért?
- Nem. Anna nagylelkű volt. - A celeb személyi edzőkért?
- Nem. - Sosem fizetett semmiért?
És Anna mennyi luxuscikket
vásárolt magának a két év alatt, amíg összejártak?
- Mire gondol? - A vacsoráktól kezdve.
Hányat?
- Nem emlékszem. - Nem írta fel őket?
- Nem. - Hogy fogja felidézni a könyvéhez?
- Tiltakozom, bírónő! - Helyt adok.
Együttműködött a New York-i rendőrséggel,
hogy elősegítse a barátnője, Anna Sorokin letartóztatását?
Igen. Nem volt más…
Akkor ezt miért nem említette a cikkében a Vanity Fairben?
Nem volt elég hely rá.
De a többi részletre volt.
Hogy együtt indultak szórakozni,
hogy milyen jóban voltak Annával, arra volt hely.
Nem gondolta, hogy egy olyan drámai esemény,
mint Anna tőrbe csalása, megérdemli, hogy bekerüljön a cikkbe?
Nem volt rá hely.
Mennyit kap azért,
hogy könyvet írjon az élményeiről Anna mellett?
Nem tudom. Nem igazán értek a szerződések…
Jogász vagyok, hadd segítsek!
Itt az áll, 300 ezret kap négy részletben. Stimmel?
Igen.
És a tévés szerződés, azért mennyit kap?
- Vagy ezt is elmagyarázzam? - Azt hiszen, úgy… 30 000-et.
Az opcióért. És újabb 300 000-et, ha elkészül a műsor. Igaz?
- Így van. - Összesen 630 000 dollárt.
Plusz az 1200 a Vanity Fairtől, amit a cikkért kapott.
Nem szeretném, ha félreértelmeznék a tanúvallomásomat,
hogy saját érdekemben tettem, mert nem így van!
Nem a szórakoztatóiparról van szó, hanem egy bűntényről!
De magának a szórakoztatóiparról!
Itt traumáról van szó!
Az amerikai jogrendszerről, hogy figyelmeztessek másokat…
Ez nem szórakoztatás,
hanem a legnagyobb trauma, amit valaha átéltem!
Megértem.
De ez a traumatikus élményt
három különböző helyre adta el. Igaz?
Sokat dolgoztam.
Feleljen a kérdésre!
Igen, eladtam három külön helyre, és igen, sokat dolgoztam.
Amikor azt mondja, sokat dolgozott,
a barátkozásra érti Miss Sorokinnal,
a kapcsolatai, az extrém nagylelkűsége
kihasználására,
és amikor egyetlen dolog nem a maga kedve szerint alakult,
sokat dolgozott a rendőrséggel azon, hogy letartóztassák Annát.
Sokat dolgozott, hogy kicsalja a malibui elvonóközpontból,
azzal, hogy színleg ebédre invitálta.
Sokat dolgozott az álmán, hogy újságíró legyen, találjon egy figurát,
és a lehető legzaftosabb történetet…
- Tiltakozom! - Elutasítva.
Sokat dolgozott, hogy el tudja adni ezt a sztorit
az élményeiről Annával annak, aki a legtöbbet fizeti, igaz?
Ez nem…
Bárcsak ne ismerném!
Ezt senkinek sem kívánom!
Ennél rosszabb még nem történt velem!
Két évvel azután, hogy a városba jött, hogy újságíró legyen,
cikket közölt a Vanity Fairben.
És 600 000 dollár értékű könyv- és tévészerződései vannak.
Mert megkereste Annát, összebarátkozott ele, és feladta a rendőrségen.
Ha ez a legrosszabb, bár nekem lenne
- ilyen mázlim! - Tiltakozom!
Visszavonom. Nincs több kérdés, bírónő.
Te nyomtad fel Annát?
Együttműködtél a zsarukkal? Csőbe húztad? Kicsaltad onnan?
Meg tudom magyarázni.
- Biztos dühös vagy… - Ez sokkoló!
Tudni fogod, ha dühös leszek.
Muszáj volt együttműködnöm! Csak így kaphattam vissza a pénzt!
Miért titkoltad el?
Szégyelltem.
Kihasználtak.
A rendőrség, az ügyész…
Én érzem úgy, hogy kihasználnak.
Te használsz ki.
Azt hittem, áldozat vagy. Gondoskodtam rólad.
Én áldozat vagyok!
Legalább belesírhatsz majd a sok pénzbe.
Marad még bőven, miután kifizeted a 60 ezres kártyatartozásodat.
Hacsak nem fizette már ki valaki helyetted.
Ne merd eltitkolni, vagy…
Az Amex elengedte. Látták, milyen helyzetben vagyok…
Akkor egész jól jöttél ki a barátnőd elárulásából!
ISMERETLEN
- Ez… - Igen.
- És fel fogod… - Nem.
Oké.
- De mi van, ha… - Határok.
Igyunk… A remek keresztkérdéseidre Rachelnek!
Egy vádpontban segíthet, de van még kilenc…
Catherine egy megállíthatatlan robot,
lenyomja a torkukon a bizonyítékot,
és megtelnek vele, így az enyémnek már nem lesz hely.
Stratégiaváltás.
A legjobb stratégia az,
hogy nem állt veszélyesen közel a pénz megszerzéséhez.
De nem használhatom, mert az ügyfelem
inkább rohad a börtönben, csak ne
tűnjön rossz üzletasszonynak.
- Ki mondja, hogy hallgatnod kell rá? - Az etika. A tisztesség.
Kerül, amibe kerül, ugye?
Ne már! Jól csináltad ma. Menni fog!
Mennyire vagy részeg?
Izgatott vagyok. Akár nyerhetünk is.
Egy hét múlva Anna ott ülhetne, azon a széken.
Anna be nem tenné a lábát ide.
Haza kéne mennünk.
Valószínűleg.
Határok, Vivian!
Igen, fogadom.
Mi az, Anna?
Valamiről nem tudok?
Azt hittem, alszol.
Aludtam.
Mindig azt hiszem, őt hallom sírni.
Aztán felébredtek, és mintha egy kísértet lenne.
Szoktad hallani?
Mi történt a ruháimmal?
A divatrendőrség razziázott délután.
Szólnom kellett volna.
Ruhát kell vinnem a Rikersbe 11-ig, különben nincs ott,
amikor őt elviszik, és itt az újabb fiaskó.
Őt? Mindig azt hiszem, ilyenkor a lányunkról beszélsz. Amikor…
Csak ruhát viszek, csak segítek!
Megvagy!
Ha mutatnék egy videót rólad az egyetemi énednek,
kurvára kikészülne.
Csak egy ruha, Jack! Miért zavar ennyire?
Az zavar, hogy téged nem zavar.
Persze, hogy zavar, utálom a ruhákat!
Utálok távol lenni a lányomtól! Utálom a Rikerst!
Akkor miért?
Mert ez a szörnyeteg az én teremtményem.
És most rajta a világ szeme. Nincs senkije.
Rengeteg oka van annak, miért nincs.
Ezt el kell vinnem a Rikersbe, szóval…
Hogy mondhatsz ilyet?
Hónapok óta tudsz erről az útról!
Az én hibám, hogy elhúzódik a tárgyalás?
- Semmi nem a te hibád! Hogy lenne? - Hagyjam cserben az ügyfelet?
Átadni az ügyvédtársadnak nem cserbenhagyás!
Egyszer sem voltál ott, hogy támogass!
Fogalmad sincs, ilyen médiacirkuszban nem lehet csak úgy…
- Most már tudjuk, miről van szó. - Mi van?
Ott akarsz lenni a sajtótájékoztatón,
hogy féltucat volt évfolyamtársad lássa
a képedet a tévében! Szánalmas!
- Kurvára nem… - Ha halálbüntetésről lenne szó!
Csak nyugodtan, de a komplett egód
az elkényeztetett kis tolvajon áll vagy bukik, aki ráadásul bűnös!
Ha hidegvérű gyilkos, nincs rám szüksége,
de nem az. Gyerek!
Bevándorló gyerek, aki az amerikai álom miatt jött ide…
Nem kell a hazafias máz erre a kis elmebetegre!
Csak rám számíthat!
Te a kibaszott Olümposzon nőttél fel!
Sosem értenéd, milyen ez!
Kérlek, magyarázd el!
- Gyerünk, vedd fel! - Nem.
Mondd meg Annának, milyen jól nézett ki!
Úgy csinálsz, mintha dugnám a csajt! Az ügyfelem!
Bár azt tennéd, az legalább megmagyarázná,
szerinted miért oké tönkretenni
két éve az egyetlen vakációnkat!
- Meghúzom a határt! - Újra hívni fog!
Halló!
Szia, Brian vagy, ugye? Apukád itt van?
Épp anyukámmal veszekedik.
Tudok várni. De nem túl sokáig. Börtönben vagyok.
Mit csináltál?
Semmit, csak kölcsönvettem egy kis pénzt.
Meg egy repülőt.
Én is kölcsönvehetek pénzt?
Apukádnál van a pénzem.
Ő nem ad nekem.
Azt kétlem.
Rendes ember.
És nagyon szeret téged.
De elszomorítja anyukámat.
Ennek valószínűleg én vagyok az oka.
De kihasználhatod, hogy megkapd, amit akarsz.
Tényleg?
Persze. Az emberek mindenféle okból adnak pénzt.
A bűntudat és a szeretet a két legfőbb ok.
És nálad mindkettő megvan. Kérj valami óriásit!
Hívom apukámat.
Ne! Hadd veszekedjenek!
De nem szeretem. Hangos!
Jobb, mint a csend.
Hát… Lejárt az időm, Brian.
Szia!
Amikor McCaffrey nyomozó Annát kereste a bíróságon, ott volt?
Nem.
Ott maradt, hogy szembenézzen a vádakkal?
Nem.
Kaliforniába utazott, mert tudta, nem védhető, amit tett.
Tudta, hogy bűnös a vádpontokban.
Ez egyértelműen mutatja: a vádlott…
Fehér a perbeszédre? Zseniális!
…elkövetni.
Amikor visszavonulnak határozatot hozni,
kérem, az egyetlen lehetséges ítéletet hozzák meg,
a törvénnyel és a bizonyítékokkal összhangban!
Azt, hogy a vádlott
minden kétséget kizáróan bűnös mind a tíz vádpontban.
Köszönöm.
Mr. Spodek!
Todd!
Azt mondtam, ölnék érted.
Mi?
Csak… bízz a főszereplőtársadban!
Oké?
Sok tanútól hallottak bizonyítékokat a tárgyalás során,
de feltűnt önöknek egy visszatérő elem?
Minden tanú, aki itt szerepelt, szégyellte magát.
Nem akarták elmondani az igazságot.
Minden tanú mást okol a hibáiért.
Mindnek volt sztorija.
Mert az összes jól kereső,
iskolázott, tapasztalt üzletembert
megvezetett egy 25 éves kölyök,
diploma és ajánlások nélkül,
akinek minden üzleti tapasztalata egy gyakornoki poszt.
Anna teljesen zöldfülű volt.
Senkit nem ismert, nem tudta, mit csinál.
Hogy kerülhetett volna közel ahhoz, hogy átverje a bankokat?
Hogy megszerezze a pénzt?
Miss Sorokin viselkedését helytelennek,
erkölcstelennek, etikátlannak, szokatlannak találhatták.
Szerethetik vagy gyűlölhetik, mert kihasználta a rendszert.
- Ez mit… - De ebben az ügyben csakis
a bankárok azok, akik pénzt akarnak elvenni az emberektől.
Szó szerint mindent megtesznek,
hogy ügyfeleket szerezzenek.
Vajon Annának valaha is lett volna halvány esélye
hitelt kapni ezektől a bankoktól?
Soha.
És ha igen, nem az ő zsebébe vándorolt volna.
Hanem a cégéhez bérelni kívánt
épület tulajdonosához.
De nézzék meg a bizonyítékokat,
nem volt cég!
Csak egy álom volt. Egy ötlet.
Az egyetlen, ami megvalósult belőle, egy brosúra volt.
Néhány szó és kép.
Sosem volt valóságos, vagy kézzelfogható.
Anna fiatal volt, ambiciózus, és túl sokat akart,
teljesen felkészületlen és alkalmatlan arra, amit elképzelt.
Soha, egy pillanatra sem volt közel,
veszélyesen közel ahhoz,
hogy megkapja a pénzt, vagy felújítsa az épületet,
elindítsa ezt a klubot, ezt az alapítványt.
Csak duma volt. Légvár.
Egy sehová sem vezető út, naivitással és jó szándékkal kikövezve.
Ahhoz, hogy a szándékosságot bizonyítsák,
bizonyítani kell: veszélyesen közel járt.
Ha nincs szándékosság a tetteiben, nem ítélhető el egy vádpontban sem.
Ha kétség merül fel önökben a szándékát,
lelkiállapotát illetően,
nem bűnösnek kell nyilvánítaniuk minden vádpontban.
Köszönöm.
Köszönjük, Mr. Spodek!
Hölgyeim és uraim, próbáljanak velem maradni!
Kicsit hangnemet váltok,
hogy rám figyeljenek, mert ez fontos.
Kicsinálta. Totál kicsinálta.
A vádemelés nem a bűnösség bizonyítéka,
hanem a vádpontok listája…
- Muszáj volt. - …a vádlott ellen,
amelyek alapján bíróság elé állítható.
A vádlott a teljes eljárás során…
Hahó!
Meddig tart ez a szar?
Nyilván ameddig kell.
Nem vagyok türelmes ember, ajánlj valami mantrát!
Istenem, adj erőt, hogy elfogadjam azt, amin változtatni nem tudok…
Ezt kitaláltad, vagy a Bibliából loptad?
Egyik sem.
Az exem az Anonim Alkoholistáknál van.
Tíz vádpont van Anna ellen, igaz?
Igen, Vivian, tíz vádpont.
És 15 évet kaphat, ha mindben bűnös?
Ezt tudtad… Mi ez? Amnézia?
Kibaszott korai Alzheimer…
Elvonom a figyelmed,
hogy ne csavargasd azt a kupakot.
Hosszú ez a folyosó, Vivian.
Egy nem egyezik bele, mint a Tizenkét dühös emberben, vagy…
Vagy a jogi definíciókkal küszködnek?
Már nem érdekel.
Megtettem a magamét.
Öt óra múlva repülőre szállok Mexikó felé. Lesz, ami lesz.
Elmész?
Hát, vagy elmegyek, vagy válok.
Szóval…
Innen Alexi viszi tovább. Menni fog neki.
Ma elutazol?
- Ez csak egy ügy, Vivian. - Tudom.
Elég ideje hanyagolom a családomat.
Értem. Csak…
- Anna nagylány. - Tudom.
Nem erről van szó.
Csak… Azt hiszem…
Nem tudom megfogalmazni, pedig kéne, mert ez a munkám,
talán az a legpontosabb,
hogy hiányozni fogsz.
Ez nem… Találkozunk még.
Persze.
És lesznek más érdekes ügyek.
Persze!
Igen.
Elmehetünk vacsorázni. Négyesben.
Talán öten is.
Igen.
Remélem.
Még mindig semmi?
Ne kérdezd többet!
Talán nincs wifi, rossz a térerő…
Viv online van.
Ott a zöld pötty.
Még azt is látom, ha épp gépel.
Látható, hogy Vivian gépel, amikor gépel.
Ki a fasznak kell ennyi infó?
Ettől enyhülnie kéne a szorongásomnak? Mert csak fokozódik.
Mivel Vivian nem gépel, elmegyek zöld teáért. Kér valaki?
Kösz, nem.
Én egy pirosat kérek.
Várjatok…
Vivian gépel!
Most jön.
Hívják be az esküdteket!
Mindenki üljön le! Most!
- Van ítélet! - Tudunk olvasni.
Jól van.
Esküdtek,
úgy tudom, megszületett az ítélet.
Kérem a jegyzőt…
Az esküdtszék elnöke álljon fel!
Állj fel te is!
Egyhangú az ítélet?
Igen.
Mi az ítélet az első vádpontban Anna Sorokin vádlott ellen:
minősített nagy értékű lopás kísérlete
a City National Banktől, egymillió dollárt
meghaladó értékben. Bűnös vagy nem?
Nem bűnös.
Ez az! Kurva jó!
Mi az ítélet a második vádpontban a vádlott ellen:
minősített nagy értékű lopás kísérlete
a Fortress Inc.-től, egymillió dollárt
meghaladó értékben.
Bűnös vagy nem?
Gépelj már gyorsabban!
Gépelj, Vivian, gyerünk!
Bűnös.
Harmadik vádpont, nagy értékű lopás
a City National Banktől 50 000 dollárt meghaladó értékben.
- Bűnös vagy nem? - Bűnös.
Negyedik vádpont, nagy értékű lopás
a Citibank NA-től, 50 000 dollárt meghaladó értékben.
- Bűnös vagy nem? - Bűnös.
Ötödik vádpont, nagy értékű lopás
Rachel Williamstől, 50 000 dollárt meghaladó értékben.
Bűnös vagy nem?
Nem bűnös.
Hatodik vádpont, kis értékű lopás
a Signature Banktől, 3000 dollárt meghaladó értékben.
- Bűnös vagy nem? - Bűnös.
Hetedik vádpont: légi szállítás szolgáltatás
eltulajdonítása,a Fly Blade Inc.-től.
- Bűnös vagy nem? - Bűnös.
Beekman Hotel?
Bűnös.
- W Hotel. - Bűnös.
- Le Parker Meridien Hotel. - Bűnös.
Hát…
ez van.
Hölgyeim és uraim, ez egy igen nehéz feladat volt!
Megértem, és értékelem.
Mint mondtam, bármi is az ítélet,
jól szolgálták a közösséget.
Néhány dolog…
A három nagy közül kettőt megnyertünk. Ez nem semmi!
Igen. A City Nationalt és Rachelt.
Nem rossz.
Ha beszélni kívánnak velük, megtehetik.
Lehet, hogy a sajtó képviselői is beszélni kívánnak önökkel.
Ez megint csak az önök döntése.
A sajtóval kapcsolatban még valamit.
Nyilván végig látták őket itt.
Büszke vagyok, hogy az ügyre koncentráltak, és nem rájuk.
Bocs, de rögtön ezután mennem kell.
Alexi mindent elmagyaráz.
Jövő héten visszajövök, és jelentkezem.
Oké.
Jó nyaralást! Megérdemled.
És még egyszer köszönöm.
Köszönöm.
Távozhatnak. Elbocsátom önöket.
Büszke vagyok rád.
Köszönöm. Sokat jelent.
Vegyünk pár matricás könyvet a gyerekeknek,
hogy túléljük a repülőutat!
Felhívattam a hotelt,
beírattam őket a napi foglalkozásokra,
így fél napunk szabad, golfozhatunk,
várost nézhetünk, ágyban maradhatunk.
Mi az?
Nem mehetek el. Most nem.
Miért? Vége van, Todd!
Utánatok megyek, amint tudok.
Szerintem nem vagy tudatában, mit művelsz most.
De igen.
Szerintem te nem érted…
Csicskáztat téged, Todd! Te is tudod!
Szeretlek, én…
Jól vagy?
Elárultál.
Így is fel lehet fogni.
És a három fő vádpontból kettőt megnyertem.
Nem kell, hogy tetsszen, hogy értem el, de elmagyarázom.
Nem számít!
Az esküdtszék átlátott rajtad.
Látták, milyen közel voltam a pénzhez, az ADF-hez.
Átláttak Rachel kamuzásán.
Nem volt szükségem arra, hogy a barátaimat nyúljam le 60 ezerre,
amikor azok a nyálas fiúkák a Fortressnél 20 milliót adtak volna!
Azok az emberek látták, ki vagyok!
Veszélyesen közel jártam, és ők ezt látták!
És a világ most már tudni fogja, hogy nem vagyok idióta!
Nem vagyok ostoba liba.
Nagypályás vagyok.
Én… Egy lépésnyire voltam tőle.
Felhívom apádat.
Elmondom neki.
Elképesztő forgalma van az eredeti cikkednek.
A tárgyalás és az ítélet között
folyamatosan ez a legtrendibb,
legolvasottabb sztori az oldalon.
Globálisan négymillió egyedi kattintás.
Még sosem láttunk ilyet.
- Igaz, Paul? - Emlékeim szerint.
Akkora az érdeklődés, hogy…
Nyilván kell egy újabb cikk.
Abszolút.
Címlapsztori.
Igen, nagy durranás.
Egészen aprólékosan. Belsős, színes infókkal.
A konfliktus a bírónővel.
Az egész divatbemutató-ügy.
Állítólag fehéret vett fel a perbeszédhez.
Elképesztő a csaj.
Az ő ötlete volt a fehér ruha?
Vagy a stylisté?
Te, Vivian!
Elköltöztetjük!
Iroda kell neki. A melletted levő szabad.
Akarod a Paul melletti irodát?
Ne aggódj a…
Kell művészeti vezető, fotósok…
- A mexikói srác. - Ki?
Landon irodát ajánlott.
Paulé mellett.
Jól van, kislány!
Kiköltözöm Szkribériából.
Ez a cél.
Vivian! Mi van?
Az enyém volt. A fehér ruha, amit Anna viselt.
A saját szekrényemből, Lou!
Igen.
Lou…
Szkribéria, fehér ruhák…
Nem fogalmazol világosan.
Kedvelem Annát.
Jobban, mint kellene.
Őt egyáltalán nem érdeklem.
Fontos voltam neki egyáltalán? Vagy csak egy újabb átverés?
A lényeget!
Vivian!
Most mi a faszt csináljak?
Jön a következő sztori.
Ez a munkád.
Semmi baj.
Miss Sorokin, a legkevésbé sem bízom abban…
A legkevésbé sem… Hogy számon kérhessük.
Rikers Islanden tölti
öttől 15 évig terjedő büntetését a tárgyalásig.
Anna Sorokint,
aki több mint 200 000 dollárt csalt ki a New York-i elittől,
holnap ítélik el egy manhattani bíróságon.
Sorokin akár 15 évet is kaphat.
RACHEL - JÖN ANNA IGAZI SZTORIJA
Rachel tud írni.
- Mit ír? Add már! - Hagyd abba! Alig vagy benne.
Add ide!
Ha eljöttél volna Marokkóba, híres lennél.
Ilyen gyorsan ír?
- Benne van a tárgyalás. - Add ide!
Nyáron jön ki.
Majd elolvasod a Jones Beachen, mint a többi átlagpicsa.
Tessék, itt van.
Tudod, mit? Nem.
Eleget pazaroltam…
Meg vagyok rendülve.
Elég abból… hogy mások szemén át látom az életem.
Rendező vagyok.
Egy kibaszott filmrendező, mostantól!
Bemegyek, és beadom a felmondásomat. Figyeld!
- Várj, szívem! - Ne próbálj lebeszélni!
Várj, Anna ítélete!
A bírónő most mondja.
Mennyi?
Tizenkét év.
Négytől 12-ig.
Tizenkét év!
Addigra a lányomnak mobilja lesz!
A 12 a maximum.
Addigra nem lesz sarki jégsapka.
- Nem tudom, ennek… - Addigra Anna 40 éves lesz.
Már nem lesz virális szenzáció.
Sem Instagram-sztár.
Sem a korszellem lánya, a Z-generáció királynője.
Egy magányos középkorú nő lesz, akitől ellopták az életét.
Todd!
Mi van? Mit mondjak?
Nem te akartál interjút vele?
Nem használtad ki?
Nem a médiafelhajtás miatt
kapott hosszabb büntetést?
Te több kattintást szereztél, Anna több évet kapott. Egyszerű.
Mi van a telóddal?
A telómmal?
Fogadok, hogy csörög.
Végre.
Új ügyfelek jelentkeznek?
Pontosan.
Meg fogsz gazdagodni az ügyből. Örülj neki!
Kicsit pihenj! Szedd össze magad!
- Vidd nyaralni a családot… - Azt lekéstem!
Arról is én tehetek?
Indulj a kurva reptérre! Légy a családdal! Nem állok az utadba!
Hová viszik?
Bedford Hills.
Mikor indul?
Ideges vagy?
Picsába ezzel a hellyel! Várom az igazi börtönt, igazi bűnözőkkel.
Érdekesebben telik majd az idő.
És a Bedford Hills állítólag kellemes.
Igen.
Anna, én… Csak annyit akartam mondani, hogy sajnálom.
Mit?
Ahogy… az egész végződött.
Az egészet.
- Gondoltam… - Mit gondoltál?
Tudom, nem hitted, hogy megmentesz.
Anna, ne csináld!
Nincs érintés!
Sose hittem…
Nem érdemelsz ilyen ítéletet.
A Wall Street-i bankok bedöntői nem kaptak ennyit.
Neked…
Ha nem írom meg azt a cikket…
Csak most kezded.
Arról beszélek… hibák történtek.
Az én egyetlen hibám, hogy túlbecsültem mások stressztűrő képességét.
Az egyetlen hibád?
Azt mondod… ha lehetőséged lenne rá, hogy újrakezdd az egészet,
pontosan ugyanígy csinálnád?
Anna!
Itt a vége. Most látjuk egymást utoljára.
Bocsánatot kérek. Arra kérlek…
Ne, hagyd abba, Vivian! Nem vagy a barátom.
Nem vihogó, idióta öribarik vagyunk.
Nem kedvellek. Szörnyű cipőket hordasz. Ez egy alku volt. Megállapodtunk.
- Anna! - Semmi gond.
Te betartottad az ígéretedet.
Azt mondtad, híressé teszel, és így is lett.
Ki híresebb most Anna Delvey-nél?
Nincs érintés!
Eljössz látogatóba.
Nincs érintés!
Eljössz látogatóba.
Eljövök látogatóba.
Nyugodj már le a picsába!
- Itt az idő, Anna. Indulás! - Oké, értem!
Viszlát, Vivian!
Viszlát, Anna!
Vivian…
jól nézel ki!
Lefogytál.
Már nem vagy olyan kövér.
RACHEL WILLIAMS MEMOÁRJA,
A „MY FRIEND, ANNA” A TIME MAGAZINE SZAVAZÁSÁN
BEKERÜLT 2019 100 LEGJOBB KÖNYVE KÖZÉ
KACY DUKE AZ ANNA MELLETT ÁTÉLTEK
HATÁSÁRA MEGSZABADULT PROBLÉMÁS ÜGYFELEITŐL.
TOVÁBBRA IS SIKERES LIFE COACH ÉS EDZŐ.
NEFFATARI DAVIS FELMONDOTT, ÉS LOS ANGELESBE KÖLTÖZÖTT.
A BARÁTSÁGA ANNÁVAL MEGSZAKADT, MIUTÁN ANNA KIJELENTETTE,
A BÖRTÖNBEN FEKETE IDENTITÁST VETT FEL.
TODD SPODEK PROMINENS CSALÓK KEDVENC VÉDŐJE LETT.
EGÉSZSÉGÜGYI PROBLÉMÁJA UTÁN ELHATÁROZTA, TÖBB IDŐT TÖLT A CSALÁDDAL
JESSICA PRESSLER, AKI VIVIAN KENT FIGURÁJÁT INSPIRÁLTA,
MOST A VANITY FAIR MUNKATÁRSA.
NEMRÉG FEJEZTE BE ELSŐ KÖNYVÉT „ABOUT ANNA” CÍMMEL.
ANNA SOROKIN 40 HÓNAPOT ÜLT.
HATÓSÁGI
ŐRIZETBEN VAN, KITOLONCOLÁSRA VÁR.
A SOROZATOT JESSICA PRESSLER CIKKE INSPIRÁLTA.
A feliratot fordította: Vincze Ágnes